עזרי מעם ה' בבא קמא/הדרן/יפית קליימר

אני אחראי/ת משמע אני קיימ/ת

בבא קמא דף ד

אָדָם – שְׁמִירַת גּוּפוֹ עָלָיו;

בעל שם טוב, משפטים ד׳:א׳(צוואת הריב"ש דט"ו ע"א).

**כי יבער איש וגו'.** ואמרו רבותינו (בב"ק ד"ב ע"א) ארבעה אבות נזיקין השור והבור המבעה וההבער, השור מלשון אשורנו (בפ' בלק) לשון הבטה והסתכלות, וזה הראייה מזיק לבני אדם, והבור, לשון שדה בור שאינה חרושה וזרועה והוא מי שאינו לומד אלא הולך בטל, המבעה לשון שן שאוכל כל דבר, וההבער זה הכעס שהוא הרתחת האש:

משנה תורה לרמב"ם, הלכות תשובה פרק ג הלכה ד

"צריך כל אדם שיראה עצמו כל השנה כולה כאילו חציו זכאי וחציו חייב, וכן כל העולם חציו זכאי וחציו חייב, חטא חטא אחד הרי הכריע את עצמו ואת כל העולם כולו לכף חובה וגרם לו השחתה, עשה מצוה אחת הרי הכריע את עצמו ואת כל העולם כולו לכף זכות וגרם לו ולהם תשועה והצלה"

אחריות, אתר האקדמיה ללשון העברית

מצב שבו אדם מקיים את חובותיו ונושא בתוצאות אם פעל שלא כדין, גרם נזק וכדומה

תכונתו של מי שפועל ומתנהג כמצופה.

מידת דאגתו של אדם למצב תקין ולתפקוד תקין של מה שהוא מופקד עליו.

אחריות האדם לרכושו ולמעשיו/ הרב יובל שרלו

כל פרטי הדינים האלה אינם מטשטשים את העובדה היסודית כי על פי ההלכה האדם אחראי. מעגל אחריותו מתחיל ממעשיו שלו עצמו, ומתרחב גם לאחריות על תוצאות מחדליו, התרשלות בשמירת רכושו ותוצאות לוואי של מעשים שהוא עשה בעבר.

הראי"ה קוק. אורות התשובה, ט”ז, א'

"אחד היסודות של התשובה במחשבתו של האדם הוא הכרת האחריות של האדם על מעשיו, שבא מתוך אמונת הבחירה החופשית של האדם. וזה גם כן תוכן הוידוי המחובר עם מצות התשובה, שמודה האדם שאין שום עניין אחד, שיש להאשימו על החטא ותוצאותיו, כי אם אותו בעצמו.

ובזה הוא מברר לעצמו את חופש רצונו ועוצם יכולתו על סדרי חייו ומעשיו, ומתוך כך הוא מפנה לפניו את הדרך לשוב אל ה’ לחדש את חייו בסדר הטוב."

ויקטור פרנקל - "אין תשובה לחיים אלא בקבלת עול אחריות".

הרב שלמה גורן, 'משנת הגורן' 'אחריות מנהיגי הציבור'

שלוש תכונות יסוד שבהן ניחן האדם מעניקות לו את העליונות האינטלקטואלית ביחס לבהמות אחרות. האחת, היכולת והרצון לערוך ביקורת עצמית כלפי מעשיו, מחדליו, כישלונותיו ושגיאותיו... התכונה השניה היא ההבחנה בין אמת לשקר. בין מציאות לאילוזיה. זוהי תכונה אלוקית... וכבר אמרו חז"ל שחותמו של הקב"ה אמת. התכונה השלישית הייחודית לחברה האנושית היא כבוד האדם, שכל מי שנברא בצלם אלוקים זכאי לו, וכל אדם צווה עליו' וכו'.

הרב זקס לבראשית

אלוהים נתן לנו חירות, אבל עם החירות באה אחריות. אלוהים מלמד אותנו מה עלינו לעשות, אבל הוא אינו עושה זאת במקומנו. לבד מכמה מקרים נדירים, אלוהים אינו מתערב בהיסטוריה. הוא פועל באמצעותנו, לא כלפינו. קולו הוא הקול האומר לנו, כפי שאמר לקין, שבכוחנו לעמוד בפני הרוע שבתוכנו ובפני הרוע שסביבנו.

חיים של אחריות הם חיים שיש בהם אחֵר. אדם אחר, אנשים אחרים, וגם האחר הגדול שלנו, אלוהים עצמו. הוא קורא לנו לעשות שימוש בחֵירות שנתן לנו – ולקרב ככל האפשר את המצוי אל הרצוי, את העולם הזה אל העולם הראוי. השאלה הגדולה היא בקולו של מי נשמע: בקול החשק, כפי שעשו אדם וחוה? בקול הכעס, כפי שעשה קין? או בקול אלוהים, הקורא לנו לעשות את העולם הזה לעולם צודק ויפה יותר? החיים שאנו בוחרים לחיות הם התשובה שאנו נותנים לשאלה הזו.